סין היא אחת המדינות המרתקות בעולם היא מונה מעל ל- 1.3 מיליארד תושבים. בין אתרי החובה במדינה תוכלו למצוא את בירתה בייג’ינג המלאה באתרים תיירותיים ומיוחדים וגם בערים הגדולות הנוספות, שנחאי, קשגר, הונג קונג – עיר מערבית שחוברה חזרה לסין, חבל סצ’ואן ואזורים מרתקים נוספים.
היכן חייבים לבקר בטיול בסין?
החומה הסינית – הסמל המוכר והידוע של המדינה. מערכת ביצורים שנבנתה ושופצה מספר פעמים עד לשלהי המאה ה-16 בצפון סין ונחשבת לאתר התיירותי ביותר בסין. אורכה של החומה 8.851 ק”מ.
העיר בייג’ינג– בירת סין, היא עיר ייחודית שאין דומה לה בשום מקום בעולם. בה עשרות אתרים תיירותיים. מעבר להיסטוריה העשירה, זו עיר גדולה ומתועשת וגם השהיה והטיול ברחובותיה היא חוויה עוצמתית בפני עצמה.
העיר האסורה – מקום מושבם של קיסרי סין. העיר נבסנתה בשמך 18 שנים במתחם מפואר ומסוגר. שמה “העיר האסורה” הושרש כי רק מורשים או בני המלוכה יכלו לבקר בה.
ארמון הקיץ – שימש את ארבעת קיסרי סין האחרונים של שושלת צ’ינג ובשנת 1924 הפך האתר לפארק ציבורי ולאחר מכן הוכרז כאתר מושת עולמי על ידי אונסק”ו. בארמון מבני מגורים מפוארים, גנים, אגם גדול ומקדשים.
כיכר טיינאמן – הכיכר העירונית המרכזית בבייג’ינג והכיכר הגדולה בעולם. ופירוש שמה הוא “שער השלום השמימי”.
מקדש השמיים – כחלק מהמסורת הסינית, של סגידה לשמיים וארץ, הוקם מקדש זה. באתר גנים ומבנים מפוארים והמקדש שימש מרכז פולחני עבור קיסרי סין.
שנחאי – בשנחאי מספר יעדים תיירותיים, ביניהם: מוזיאון ההיסטוריה של שנחאי, מנהרת הבונד- פודונג וטיילת הבונד בשנחאי המשתרעת לאורך הנהר ומספקת תחושה של קידמה ועתיד עם גורדי שחקים ומבנים מרהיבים כמו מגדל הטלוויזיה של שנחאי.
האוכל הסיני עשיר בטעמים, חומרי גלם וירקות. כאן לא תמצאו על השולחנות מלח ופלפל לגיוון התבלון אלא סויה וחומץ. מעבר למסעדות מסורתיות ותיירותיות. כדאי מאד להתנסות באוכל עממי יותר ובדוכני הרחוב בהם אוכלים המקומיים. לרוב אלו המקומות הנקיים ו”הבטוחים” ביותר בזכות התחלופה הגבוהה וחומרי הגלם הבסיסיים. ככל שמקום מציע מבחר רב יותר כך טריות המנות והמצרכים יכולה להיות ירודה יותר. לצד ריחות אוכל הרחוב ישנם ריחות חזקים של פיח ודלק מכלי הרכב הרבים במדינה ורמת זיהום האוויר שם גבוהה מאד.